สมเด็จพระเจ้ากุสตาฟที่ 6 อดอล์ฟแห่งสวีเดน

สมเด็จพระเจ้ากุสตาฟที่ 6 อดอล์ฟพระราชพิธีทรงบำเพ็ญพระราชกุศลถวายสมเด็จพระเจ้ากุสตาฟที่ 6 อดอล์ฟ. ราชกิจจานุเบกษา แห่งสวีเดน (พระนามเต็ม ออสการ์ เฟรดดริค วิลเฮล์ม โอลาฟ กุสตาฟ อดอล์ฟ) (11 พฤศจิกายน ค.ศ. 1882 - 15 กันยายน ค.ศ. 1973) เป็นพระมหากษัตริย์สวีเดนตั้งแต่ ค.ศ. 1950 จนถึงเสด็จสวรรคต เป็นพระราชโอรสพระองค์ใหญ่ในสมเด็จพระเจ้ากุสตาฟที่ 5 แห่งสวีเดน และ สมเด็จพระราชินีวิกตอเรียแห่งสวีเดน

เสด็จพระราชสมภพที่กรุงสต็อกโฮล์ม เมื่อแรกประสูติดำรงพระอิสริยยศเป็น ดยุกแห่งสเกน ในวันที่ 29 ตุลาคม ค.ศ. 1950 สมเด็จพระราชบิดาเสด็จสวรรคต สุภาษิตส่วนพระองค์ว่า "หน้าที่ก่อนทั้งหมด"

พระองค์ได้เข้าอภิเษกสมรสครั้งแรกกับเจ้าหญิงมาร์กาเรตแห่งคอนน็อต เมื่อวันที่ 15 มิถุนายน ค.ศ. 1905 ที่โบสถ์เซนต์จอร์จ ที่ปราสาทวินด์เซอร์ เจ้าหญิงแห่งคอนน็อตเป็นพระธิดาในเจ้าชายอาร์เธอร์ ดยุกแห่งคอนน็อตและสแตรธเอิร์น พระราชโอรสพระองค์ที่สามในสมเด็จพระราชินีนาถวิกตอเรียและเจ้าชายอัลเบิร์ต พระราชสวามี

พระองค์เข้าอภิเษกสมรสครั้งที่สองกับลูอีส เมานต์แบ็ตเทน (เจ้าหญิงหลุยส์แห่งแบตเตนเบิร์ก) เมื่อวันที่ 3 พฤศจิกายน ค.ศ. 1923 ที่พระราชวังเซนต์เจมส์ เป็นพระเชษฐภคินีของลอร์ดเมาต์แบตแตนและพระมาตุจฉาในเจ้าชายฟิลิป ดยุกแห่งเอดินบะระ เลดีหลุยส์ได้สถาปนาพระองค์เองเป็นสมเด็จพระราชินีแห่งสวีเดน เป็นพระราชบุตรบุญธรรมซึ่งเป็นพระราชปนัดดาในสมเด็จพระราชินีนาถวิกตอเรีย

 ครองราชย์ 
ในวันที่ 29 ตุลาคม ค.ศ. 1950 เจ้าชายกุสตาฟ อดอล์ฟ มกุฎราชกุมาร เสด็จขึ้นครองราชย์เป็นพระมหากษัตริย์ด้วยพระชนมายุ 67 พรรษา เมื่อสมเด็จพระเจ้ากุสตาฟที่ 5 พระราชบิดาสวรรคต ซึ่งก่อนหน้านั้นทรงเป็นรัชทายาทผู้มีสิทธิโดยตรงที่ดำรงพระยศนานที่สุดในโลก ณ ขณะนั้น และทรงมีคติพระจำพระองค์ว่า "หน้าที่เหนือสิ่งอื่นใด"

ในช่วงรัชกาลของพระองค์ สวีเดนกำลังทำการร่างรัฐธรรมนูญฉบับใหม่ขึ้น ซึ่งประกาศใช้ในปี ค.ศ. 1975 หลังจากที่เสด็จสวรรคตได้ไม่นาน เพื่อแทนที่รัฐธรรมนูญฉบับเก่า ค.ศ. 1809 และเป็นการปฏิรูปโครงสร้างการปกครองให้ทันสมัยตามกาลเวลาที่เปลี่ยนไป ในบรรดาการปฏิรูปทั้งหลายนี้ มีชาวสวีเดนบางส่วนพยายามเปลี่ยนแปลงรัฐธรรมนูญใหม่ไม่ให้มีสถาบันพระมหากษัตริย์ (ระบอบราชาธิปไตย) อีกต่อไป หรืออย่างน้อยก็เปลี่ยนแปลงรายละเอียดบทบัญญัติในรัฐธรรมนูญเก่าที่ว่า พระมหากษัตริย์ทรงปกครองอาณาจักรแต่เพียงผู้เดียว

ด้วยพระจริยวัตรส่วนพระองค์ทำให้ทรงเป็นที่ชื่นชอบในหมู่ประชาชนชาวสวีเดน ส่งผลให้สาธาณชนเห็นพ้องต้องกันอย่างมากว่าควรคงไว้ซึ่งสถาบันพระมหากษัตริย์ต่อไป และด้วยความถนัดและความสนพระทัยส่วนพระองค์ในวิชาการหลากหลายแขนง (โดยเฉพาะด้านสถาปัตยกรรมศาสตร์และพฤกษศาสตร์) ประกอบกับความสุขุมแต่เป็นกันเองและท่าทีที่ทรงพยายามหลีกเลี่ยงความเอิกเกริกใหญ่โต ทำให้ทรงเป็นที่เคารพรัก อย่างไรก็ตาม ระบอบราชาธิปไตยในสวีเดนถูกลดบทบาทลงอย่างมากจากการหันไปเน้นความสำคัญกับระบอบประชาธิปไตย พระราชอำนาจบางอย่างถูกลดทอนไปในกระบวนการปฏิรูปรัฐธรรมนูญที่เสร็จสิ้นลงในปี ค.ศ. 1975

ต่อมาหลังจากที่พระพลามัยย่ำแย่ลงจากการประชวรเรื้อรังด้วยโรคปอดบวม พระเจ้ากุสตาฟที่ 6 อดอล์ฟ เสด็จสวรรคตในปี ค.ศ. 1973 เพียง 10 สัปดาห์ก่อนวันเฉลิมพระชนมพรรษาปีที่ 91 ณ โรงพยาบาลเก่าเฮลซิงบอร์ก จังหวัดสแกเนีย ใกล้กับพระราชวังซอฟีโรอันเป็นพระตำหนักฤดูร้อน และไม่กี่วันก่อนการเลือกตั้งทั่วไป ค.ศ. 1973 ซึ่งการสวรรคตดังกล่าวช่วยสร้างแรงสนับสนุนแก่รัฐบาลพรรคประชาธิปไตยสังคมนิยมชนะการเลือกตั้งอีกหนึ่งสมัย ต่อมาเจ้าชายคาร์ลกุสตาฟ มกุฎราชกุมารแห่งสวีเดน พระราชนัดดา (พระโอรสในเจ้าชายกุสตาฟอดอล์ฟ ผู้วายชนม์) จึงได้สืบราชสมบัติต่อจากพระองค์ ส่วนพระศพไม่ได้ถูกนำไปฝังไว้ ณ สุสานหลวงกรุงสต็อกโฮล์ม ตามราชประเพณี แต่ถูกฝัง ณ สุสานหลวงในเมืองฮากา เคียงข้างพระชายาผู้วายชนม์ทั้งสองพระองค์

 พระจริยวัตรส่วนพระองค์  

 พระราชโอรสพระราชธิดา 
สมเด็จพระราชาธิบดีกุสตาฟที่ 6 อดอล์ฟและเจ้าหญิงมาร์กาเรตมีพระราชโอรสพระราชธิดาทั้งสิ้น 5 พระองค์ และพระราชนัดดาดังนี้

 เจ้าชายกุสตาฟ อดอล์ฟ ดยุกแห่งเวสเตร์บอตเติน (ประสูติ 22 เมษายน ค.ศ. 1906 - สิ้นพระชนม์ 26 มกราคม ค.ศ. 1947)
 เมื่อแรกประสูติดำรงเป็นเจ้าฟ้าชายแห่งสวีเดน ตั้งแต่แรกประสูติ มีพระนามเต็มว่า กุสตาฟ อดอล์ฟ ออสการ์ เฟรดดริค อาร์เธอร์ เอ็ดมันด์
 ทรงเข้าอภิเษกสมรสเมื่อวันที่ 20 ตุลาคม ค.ศ. 1932 กับเจ้าหญิงซิบิลลาแห่งซัคเซิน-โคบวร์คและโกทา (ประสูติ 18 มกราคม ค.ศ. 1908 - 28 พฤศจิกายน ค.ศ. 1972)
 เจ้าหญิงมาร์กาเรธาแห่งสวีเดน (มาร์กาเรเท เดสเวอรี วิกตอเรีย ประสูติ 31 ตุลาคม ค.ศ. 1934 - )
 ทรงเข้าอภิเษกสมรสกับจอห์น เคนเนธ เอมเบอร์ (6 มิถุนายน ค.ศ. 1924 - 31 พฤษภาคม ค.ศ. 2008) เมื่อวันที่ 30 มิถุนายน ค.ศ. 1964
 เจ้าหญิงบีร์กิตตาแห่งสวีเดน (บีร์กิตตา อิงเงอร์บร์ก อลิซ) ประสูติ 31 มกราคม ค.ศ. 1937)
 ทรงเข้าอภิเษกสมรสกับเจ้าชายโจฮัน จอร์จแห่งโฮเฮนซอลเลน (31 กรกฎาคม ค.ศ. 1932 - 2 มีนาคม ค.ศ. 2016) เมื่อวันที่ 25 พฤษภาคม ค.ศ. 1971
 เจ้าหญิงเดซิเรแห่งสวีเดน บารอนนิสซิลเวอร์ชิลด์ 2 มิถุนายน ค.ศ. 1938)
 ทรงเข้าอภิเษกสมรสกับบารอน นิลส์ ออกัสต์ ซิลเฟอร์โชลด์ (31 พฤษภาคม ค.ศ. 1934 - 5 กุมภาพันธ์ ค.ศ. 2017) เมื่อวันที่ 5 มิถุนายน ค.ศ. 1964
 เจ้าหญิงคริสตีนาแห่งสวีเดน คุณนาย นางแมกนูซัน (คริสตินา หลุยส์ เฮเลนา ประสูติ 3 สิงหาคม ค.ศ. 1943)
 ทรงเข้าอภิเษกสมรสกับทอร์ด แมคนูสัน (7 เมษายน ค.ศ. 1943) เมือวันที่ 15 มิถุนายน ค.ศ. 1974
 เจ้าชายคาร์ล กุสตาฟแห่งสวีเดน (คาร์ล กุสตาฟ โฟล์ค ฮิวเบอร์ตัส ประสูติ 30 เมษายน ค.ศ. 1946)
 เสด็จขึ้นครองราชย์เมื่อวันที่ 15 กันยายน ค.ศ. 1973 ต่อจากสมเด็จพระราชาธิบดีกุสตาฟที่ 6 อดอล์ฟ พระอัยกา
 ทรงเข้าอภิเษกสมรสซิลเวีย ซอมเมอร์ลาท (ประสูติ 23 ธันวาคม ค.ศ. 1943)
 เจ้าชายซิกวาร์ด เบอร์นาดอต (ซิกวานด์ ออสการ์ เฟรดดริค ประสูติ 7 มิถุนายน ค.ศ. 1907 - 4 กุมภาพันธ์ ค.ศ. 2002)
 ทรงเข้าอภิเษกสมรสครั้งแรกกับอิริกา มาเรีย ปาเซค (12 กรกฎาคม ค.ศ. 1911 - 30 กรกฎาคม ค.ศ. 2007) เมื่อวันที่ 8 มีนาคม ค.ศ. 1934 และหย่าร้างในวันที่ 14 ตุลาคม ค.ศ. 1943
 12 วันต่อมาทรงเข้าอภิเษกสมรสครั้งที่สองกับซอนยา คริสเตนเซน รอบเบิร์ต (12 ตุลาคม ค.ศ. 1909 - 21 พฤษภาคม ค.ศ. 2004) เมื่อวันที่ 26 ตุลาคม ค.ศ. 1943 และหย่าร้างในวันที่ 6 มิถุนายน ค.ศ. 1961
 ไมเคิล ซิกวานด์ เบอร์นาดอตต์แห่งวิสเบิร์ก (21 สิงหาคม ค.ศ. 1944)
 1 เดือนต่อมา ทรงเข้าอภิเษกสมรสครั้งที่สามกับมาเรียนา ลินด์เบิร์ก (15 กรกฎาคม ค.ศ. 1924) เมื่อวันที่ 30 กรกฎาคม ค.ศ. 1961
 ทรงสถาปนาเป็น เบอร์นาดอตต์แห่งวิสเบิร์ก เมื่อวันที่ 2 กรกฎาคม ค.ศ. 1951
 เจ้าหญิงอิงกริดแห่งสวีเดน (อิงกริด วิกตอเรีย โซเฟีย หลุยส์ มาร์กาเรทา ประสูติ 28 มีนาคม ค.ศ. 1910 - 7 พฤศจิกายน ค.ศ. 2000)
 ทรงเข้าอภิเษกสมรสกับเจ้าชายเฟรเดริค มกุฎราชกุมารแห่งเดนมาร์ก เมื่อวันที่ 15 มีนาคม ค.ศ. 1935
 สมเด็จพระราชินีนาถมาร์เกรเธอที่ 2 แห่งเดนมาร์ก (มาร์เกรเธ อเล็กซานดรีน ธอร์ฮิลดูร์ อิงกริด; พระราชสมภพ 16 เมษายน ค.ศ. 1940) 
 เสด็จขึ้นครองราชสมบัติสืบต่อจากพระบรมราชชนกเมื่อวันที่ 14 มกราคม ค.ศ. 1972
 อภิเษกสมรสเมื่อในวันที่ 10 มิถุนายน ค.ศ. 1967 ณ กรุงโคเปนเฮเกน กับ อ็องรี มารี ฌ็อง อ็องเดร เดอ ลาบอร์ด เดอ มงเปอซาต์ (11 มิถุนายน ค.ศ. 1934 - 13 กุมภาพันธ์ ค.ศ. 2018) แล้วดำรงพระอิสริยยศเป็น เจ้าชายพระราชสวามีแห่งเดนมาร์ก (Prince Consort of Denmark) 
 เจ้าหญิงเบเนดิกเทอแห่งเดนมาร์ก (เบเนดิคเท แอสตริด อินเกบอร์ก อิงกริด; ประสูติ 29 เมษายน ค.ศ. 1944) 
 อภิเษกสมรสเมื่อในวันที่ 3 กุมภาพันธ์ ค.ศ. 1968 ณ ปราสาทเฟรเดนส์บอร์ก ใกล้กรุงโคเปนเฮเกน กับ เจ้าชายริชาร์ด คาสิมีร์ คาร์ล ออกุสต์ โรเบิร์ต คอนสแตนตินแห่งไซน์-วิตเก็นชไตน์-แบร์เลบูร์ก (29 ตุลาคม ค.ศ. 1934 - 13 มีนาคม ค.ศ. 2017) ภายหลังก็ทรงดำรงพระอิสริยยศเป็น เจ้าชายครองรัฐที่ 6 แห่งไซน์- วิตเก็นชไตน์-แบร์เลบูร์ก เมื่อวันที่ 29 พฤศจิกายน ค.ศ. 1969
 อันเนอ-มารีแห่งเดนมาร์ก อดีตสมเด็จพระราชินีแห่งกรีซ (แอนน์-มารี แด็กมาร์ อิงกริด; พระราชสมภพ 30 สิงหาคม ค.ศ. 1946) 
 อภิเษกสมรสวันที่ 18 กันยายน ค.ศ. 1964 ณ มหาวิหารเมโทรโพลิส กรุงเอเธนส์ ประเทศกรีซ กับ สมเด็จพระราชาธิบดีคอนสแตนตินที่ 2 แห่งกรีซ (พระราชสมภพ 2 มิถุนายน ค.ศ. 1940) 
 ทรงดำรงพระอิสริยยศ สมเด็จพระราชินีแห่งกรีซ หลังจากการอภิเษกสมรส
 เจ้าชายเบร์ติล ดยุกแห่งฮัลลันด์ (เบอร์ทิล กุสตาฟ ออสการ์ คาร์ล เอ็กเจ็น ประสูติ 28 กุมภาพันธ์ ค.ศ. 1912 - 5 มกราคม ค.ศ. 1997)
 ทรงเข้าอภิเษกสมรสกับเจ้าหญิงลิเลียน ดัชเชสแห่งฮอลแลนด์ (ประสูติ 30 สิงหาคม ค.ศ. 1915 - 10 มีนาคม ค.ศ. 2013) เมื่อวันที่ 7 ธันวาคม ค.ศ. 1976
 คาร์ล โจฮัน เบอร์นาดอตต์ เคานต์แห่งวิสบอร์ก (คาร์ล โจฮัน อาร์เธอร์ 31 ตุลาคม ค.ศ. 1916 - 5 พฤษภาคม ค.ศ. 2012)
 อภิเษกสมรสครั้งแรกกับเอลิน เคอร์สติน มาร์กาเรทา วิจมาร์ค (4 ตุลาคม ค.ศ. 1910 - 11 กันยายน ค.ศ. 1987) เมื่อวันที่ 19 กุมภาพันธ์ ค.ศ. 1946
 อภิเษกสมรสครั้งที่สองกับเคานต์เตส กันนิลา มาเรียนา ลินด์เบิร์ก วาชเมสเตอร์ อาฟ โจฮานนิชฮัช (12 พฤษภาคม ค.ศ. 1923) เมื่อวันที่ 29 กันยายน ค.ศ. 1988
 โมนิกา คริสตินา มาร์กาเรทา เบอร์นาดอตต์ (5 มีนาคม ค.ศ. 1948)
 เข้าอภิเษกสมรสเมื่อวันที่ 16 มกราคม ค.ศ. 1976 กับโจฮาน เปเดอร์ เกรฟ บอนเด อาฟ จอร์โน (5 พฤษภาคม ค.ศ. 1947)
 คริสเตียน คาร์ล เฮนนิง เบอร์นาดอตต์ (3 ธันวาคม ค.ศ. 1949)
 เข้าอภิเษกสมรสกับมาเรียเน เจนนี (31 มกราคม ค.ศ. 1948)

เจ้าหญิงมาร์การ็ต มกุฎราชกุมารีแห่งสวีเดน พระชายาองค์แรกสิ้นพระชนม์ลง เมื่อวันที่ 1 พฤษภาคม ค.ศ. 1920 พระราชบุตรองค์ที่หกก่อนที่จะประสูติ 8 เดือน

เจ้าชายกุสตาฟ อดอล์ฟ ได้อภิเษกสมรสอีกครั้งกับเลดีหลุยส์ เมานต์แบตแตน (13 กรกฎาคม ค.ศ. 1889 - 7 มีนาคม ค.ศ. 1965) เมื่อวันที่ 3 พฤศจิกายน ค.ศ. 1923 ซึ่งมีพระราชธิดาประสูติแล้วสิ้นพระชนม์ในวันที่ 30 พฤษภาคม ค.ศ. 1925

สมเด็จพระราชาธิบดีกุสตาฟที่ 6 อดอล์ฟ เป็นพระราชอัยกาในสมเด็จพระราชาธิบดีคาร์ลที่ 16 กุสตาฟ สมเด็จพระราชินีนาถมาร์เกรเธอที่ 2 แห่งเดนมาร์ก และ สมเด็จพระราชินีอันเนอ-มารีแห่งกรีซ

 เครื่องราชอิสริยาภรณ์ 

ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์เหรียญรัตนาภรณ์, เล่ม ๗๘, ตอน ๑๗ง, ๒๑ กุมภาพันธ์ พ.ศ. ๒๕๐๔, หน้า ๔๔๙

 พระราชตระกูล 
+พระราชตระกูลในสี่รุ่นของ สมเด็จพระเจ้ากุสตาฟที่ 6 อดอล์ฟแห่งสวีเดน  สมเด็จพระเจ้ากุสตาฟที่ 6 อดอล์ฟแห่งสวีเดน  พระราชบิดา:สมเด็จพระเจ้ากุสตาฟที่ 5 แห่งสวีเดน พระอัยกาฝ่ายพระราชบิดา:สมเด็จพระเจ้าออสการ์ที่ 2 แห่งสวีเดน พระปัยกาฝ่ายพระราชบิดา:พระเจ้าออสการ์ที่ 1 แห่งสวีเดน  พระเจ้าคาร์ลที่ 14 โยฮันแห่งสวีเดน เดซีเร คลารี พระปัยยิกาฝ่ายพระราชบิดา:สมเด็จพระราชินีโจเซฟินแห่งลีชเทนเบิร์ก  เออแฌน เดอ โบอาร์แน  เจ้าหญิงออกัสตาแห่งบาวาเรีย พระราชอัยยิกาฝ่ายพระราชบิดา:โซเฟียแห่งนัสเซา พระราชปัยกาฝ่ายพระราชบิดา:ดยุกวิลเลียมแห่งนัสเซา  เจ้าชายเฟรเดอริก วิลเลียม เจ้าชายแห่งนัสเซา-วิลเบิร์ก  เจ้าหญิงหลุยส์ อิสซาเบลแห่งเคิร์ชเบิร์กพระปัยยิกาฝ่ายพระราชบิดา:เจ้าหญิงหญิงพอลลีนแห่งเวอร์เทมเบิร์ก  เจ้าชายพอลแห่งเวือร์เทนแบร์ก  เจ้าหญิงชาร์ลอตแห่งแซ็กซ์-ไฮลด์เบิร์กฮอเซน พระราชมารดา:วิกตอเรียแห่งบาเดิน สมเด็จพระราชินีแห่งสวีเดน พระราชอัยกาฝ่ายพระราชมารดา:แกรนด์ดยุกเฟรเดอริกที่ 1 แห่งบาเดิน พระราชปัยกาฝ่ายพระราชมารดา:แกรนด์ดยุกเลโอโพลด์แห่งบาเดิน  แกรนด์ดยุกคาร์ล เฟรเดอริกแห่งบาเดิน หลุยส์ คาโรลีน เกเยอร์ วอน เกเยอร์สเบิร์ก พระราชปัยยิกาฝ่ายพระราชมารดา:เจ้าหญิงโซฟีแห่งสวีเดน  พระเจ้ากุสตาฟที่ 4 อดอล์ฟแห่งสวีเดน  สมเด็จพระราชินีเฟรเดอริกาแห่งบาเดน พระราชอัยยิกาฝ่ายพระราชมารดา:เจ้าหญิงลูอีเซอแห่งปรัสเซีย พระราชปัยกาฝ่ายพระราชมารดา:จักรพรรดิวิลเฮ็ล์มที่ 1 แห่งเยอรมนี  พระเจ้าฟรีดริช วิลเฮ็ล์มที่ 3 แห่งปรัสเซีย  ลูอีเซอแห่งเมคเลินบวร์ค-ชเตรลิทซ์พระราชปัยยิกาฝ่ายพระราชบิดา:เอากุสตาแห่งซัคเซิน-ไวมาร์-ไอเซนัค  แกรนด์ดยุกชาลส์ เฟรเดอริกแห่งซัคเซิน-ไวมาร์-ไอเซนแนช  เจ้าหญิงมาเรีย ปาฟลอฟนาแห่งรัสเซีย

 อ้างอิง 

หมวดหมู่:พระมหากษัตริย์สวีเดน
หมวดหมู่:ผู้ได้รับเหรียญรัตนาภรณ์ ภ.ป.ร.1‎
หมวดหมู่:ราชวงศ์เบอร์นาดอตต์
หมวดหมู่:ผู้ได้รับเครื่องราชอิสริยาภรณ์ ม.จ.ก. (ฝ่ายหน้า)